Paella solidària contra el càncer, el 18 d’octubre
2025-07-24

Amb motiu de la celebració del Dia Mundial contra el càncer de Mama, la farmàcia Alcocer de Burjassot, amb la col·laboració de l’Ajuntament i de les comissions falleres de Domingo Orozco i d’Espartero, cuinarà una paella solidària. Tota la recaptació del dinar estarà destinada, íntegrament, a l’Associació Espanyola contra el Càncer.

La paella solidària se celebrarà enfront de la farmàcia el 18 d’octubre i el bitllet que inclou la ració de paella, la beguda i un tiquet per a entrar en una rifa amb productes solidaris, té un preu de 5€. La paella es cuinarà al llarg del matí i, al mig dia es farà el repartiment de racions.

La farmàcia i els col·lectius que participaran en aquesta jornada animen a la ciutadania a participar en aquesta nova acció solidària de la lluita contra el càncer.